এই কাতারে যারা যোগ দিতে চান, যারা এগিয়ে আসতে চান দেশের জন্য-মানুষের জন্য। তাদের উদ্দেশ্যে বলতে চাই- গত শীতের ১টা মাফলার, ১টা কান টুপি, ১টা জ্যাকেট আছে এবং হুড ওয়ালা টিশার্ট আছে ২টা। মনে হয় এবারের শীত চালিয়ে দিতে পারবো। কিন্তু অনেকেই শীত যখন আসি আসি করে, তখন থেকেই শাল-জ্যাকেট কেনার জন্য আলাদা বাজেট করা শুরু করে থাকেন। অনেকে আবার এক সোয়েটার বা জ্যাকেট পরের বছর চালাতে পারেন না, প্রেস্টিজ বলে কথা, তাই না? কিন্তু আপনি হয়তো বিশ্বাস করবেন না যে, চাঁদপুর জেলায় এমন অনেক লোক আছে যাদের একটিও শীতবস্ত্র নেই একটু উষ্ণতার জন্য!! এই হাড় কাঁপানো শীতে কাবু হয়ে পড়ছে শেরপুর, জামালপুর, চাঁদপুর, চাঁপাই নবাবগঞ্জ, কুঁড়িগ্রাম, সিরাজগঞ্জসহ দেশের বিভিন্ন এলাকার মানুষ!! জবুথবু হয়ে পড়ছে জনজীবন। এই শীতেও হয়তো মারা যাবে অনেক লোক। যে মানুষগুলোর নুন আনতে পান্তা ফুরায়, সম্ভ্রম রক্ষার জন্যও যথেষ্ট কাপড় জোগাড় করা বেশ কষ্টসাধ্য সেখানে উষ্ণতার জন্য, একটু উমের জন্য, শীতের প্রকোপ থেকে একটু রক্ষা পাওয়ার জন্য এক টুকরো শীতের কাপড় যেন শত আরাধনার ধন !! এই এক টুকরো শীতের কাপড় তার লড়াই করার অস্ত্র, জীবন সংগ্রামে টিকে থাকার অস্ত্র। বাসা থেকে বের হয়ে ভার্সিটি যাবেন, অফিসে যাবেন, আদালত পারায় যাবেন কিংবা রেলস্টেশনেই যান না কেন, এমন হাজার হাজার মানুষ দেখবেন আপনারই চলার পথের আশে পাশে এমনিভাবে জীবন সংগ্রামে আরেকটু ভালোভাবে টিকে থাকার লড়াইয়ে প্রানান্তকর চেষ্টায় লিপ্ত। এই চেষ্টায় আপনারাও হতে পারেন নিজস্ব স্বকিয়তায় অগ্রণীজন। মনে রাখবেন যে, ৩ বেলা খাবার খায় ৭ বার চা খায়,সে-ও বেঁচে থাকে; আর যে ১ বেলা খায় আর অন্য সময় অভূক্ত থাকে; সে-ও বেঁচে থাকে। কিন্তু একজন অপচয় করে, অন্যজন নির্মমতায় বেঁচে থাকে। এই নির্মমতার বাইরে বের করতে হলে যারা স্বাবলস্বি; যারা সামর্থবান; তাদের দান প্রয়োজন। দান নিজের হাতে করাটাই শ্রেয়। আশা করি দান করবেন নিজস্ব অবস্থান অনুযায়ী।